text: De leur hoirs parlé vous eüsse 
   Se je la verité seüsse 
   De leur fais ; mais je ne le sai. 
   Pour ceste raison m'en tairai. 
   Mais, se vous savoir en voulez 
   Plus avant, en Espaigne alez. 
   Ou Toulete ou Sebile, 
   Je ne sais pas en laquel vile 
   De ces II, plus tost trouveriez 
   L'estoire, se ia queriiés ; 
   Car, espoir, ont été ostées 
   Les cronikes, et remuées, 
   Où ceste matere fu prise 
   Que nus n'ot qui moult ne la prise. 
  